ข้อบังคับคณะกรรมการการนิคมอุตสาหกรรมแห่งประเทศไทยข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการและเงื่อนไขในการประกอบกิจการในนิคมอุตสาหกรรมพ.ศ. ๒๕๕๑ โดยที่เป็นการสมควรปรับปรุงหลักเกณฑ์วิธีการ และเงื่อนไขในการประกอบกิจการในนิคมอุตสาหกรรมอาศัยอำนาจตามความในมาตรา๑๒ มาตรา ๒๓ (๑) (๑๒) และ (๑๓) และมาตรา ๔๑ วรรคสองแห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ และมาตรา ๑๐ (๒) แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย(ฉบับที่ ๔) พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการการนิคมอุตสาหกรรมแห่งประเทศไทยออกข้อบังคับไว้ดังต่อไปนี้ข้อ๑ ข้อบังคับนี้เรียกว่า ข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์วิธีการ และเงื่อนไขในการประกอบกิจการในนิคมอุตสาหกรรม พ.ศ. ๒๕๕๑ข้อ๒[๑]ข้อบังคับนี้ให้ใช้บังคับเมื่อพ้นกำหนดหกสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑) ประกาศคณะกรรมการการนิคมอุตสาหกรรมแห่งประเทศไทย ที่ ๑/๒๕๓๑ว่าด้วยข้อกำหนดเกี่ยวกับหลักเกณฑ์ วิธีการและเงื่อนไขในการขออนุญาตและการอนุญาตให้ประกอบกิจการในนิคมอุตสาหกรรม ลงวันที่ ๑กุมภาพันธ์ พ.ศ. ๒๕๓๑(๒) ประกาศคณะกรรมการการนิคมอุตสาหกรรมแห่งประเทศไทย ที่ ๔/๒๕๓๕ เรื่อง ว่าด้วยข้อกำหนดเกี่ยวกับหลักเกณฑ์วิธีการ และเงื่อนไขในการขออนุญาตและการอนุญาตให้ประกอบกิจการในนิคมอุตสาหกรรม(แก้ไขเพิ่มเติม) ลงวันที่ ๒๖ สิงหาคม พ.ศ. ๒๕๓๕(๓) ประกาศคณะกรรมการการนิคมอุตสาหกรรมแห่งประเทศไทย ที่ ๖/๒๕๓๕ เรื่อง ข้อกำหนดเกี่ยวกับหลักเกณฑ์วิธีการ และเงื่อนไขในการขออนุญาตและการอนุญาตให้ประกอบกิจการในนิคมอุตสาหกรรม(แก้ไขเพิ่มเติม ครั้งที่ ๒) ลงวันที่ ๑๘ กันยายน พ.ศ. ๒๕๓๕(๔) ประกาศคณะกรรมการการนิคมอุตสาหกรรมแห่งประเทศไทย ที่ ๒/๒๕๓๘ เรื่อง ข้อกำหนดเกี่ยวกับหลักเกณฑ์วิธีการ และเงื่อนไขในการขออนุญาตและการอนุญาตให้ประกอบกิจการในนิคมอุตสาหกรรม(แก้ไขเพิ่มเติม ครั้งที่ ๓) ลงวันที่ ๑๕ กันยายน พ.ศ. ๒๕๓๘(๕) ประกาศคณะกรรมการการนิคมอุตสาหกรรมแห่งประเทศไทย ที่ ๑/๒๕๔๖ เรื่อง ข้อกำหนดเกี่ยวกับหลักเกณฑ์วิธีการ และเงื่อนไขในการขออนุญาตและการอนุญาตให้ประกอบกิจการในนิคมอุตสาหกรรม(แก้ไขเพิ่มเติม ครั้งที่ ๔) ลงวันที่ ๔ กุมภาพันธ์ พ.ศ. ๒๕๔๖(๖) ประกาศคณะกรรมการการนิคมอุตสาหกรรมแห่งประเทศไทย ที่ ๒/๒๕๔๐ เรื่อง การกำหนดประเภทของกิจการอุตสาหกรรมการค้าและการบริการที่พึงอนุญาตให้ประกอบกิจการในเขตอุตสาหกรรมส่งออก ลงวันที่ ๔มิถุนายน พ.ศ. ๒๕๔๐ข้อ๔ ในข้อบังคับนี้ผู้ประกอบกิจการ หมายความว่าผู้ได้รับอนุญาตให้ประกอบกิจการในนิคมอุตสาหกรรมค่าบริการ หมายความว่า ค่าบริการต่างๆในนิคมอุตสาหกรรม เช่น ค่าบริการบำบัดน้ำเสีย ค่าบริการน้ำประปา เป็นต้นตลอดจนค่าบำรุงรักษาสิ่งอำนวยความสะดวกข้อ๕ ให้ผู้ว่าการรักษาการตามข้อบังคับนี้และให้มีอำนาจออกระเบียบหรือประกาศเพื่อปฏิบัติตามข้อบังคับนี้หมวด ๑หลักเกณฑ์ วิธีการ และเงื่อนไขในการขออนุญาตและการอนุญาตให้ประกอบกิจการ ส่วนที่ ๑บททั่วไป ข้อ๖ การประกอบกิจการในนิคมอุตสาหกรรมมี ๔ ลักษณะ ดังนี้(๑) การประกอบอุตสาหกรรม(๒) การประกอบการบริการในเขตอุตสาหกรรมทั่วไป(๓) การประกอบพาณิชยกรรมในเขตประกอบการเสรี(๔) การประกอบกิจการอื่นที่เป็นประโยชน์หรือเกี่ยวเนื่องกับกิจการในนิคมอุตสาหกรรมข้อ๗ ประเภทและขนาดของการประกอบกิจการในนิคมอุตสาหกรรมให้เป็นไปตามที่กนอ. ได้กำหนดหรือให้ความเห็นชอบ ทั้งนี้การกำหนดหรือให้ความเห็นชอบประเภทและขนาดของการประกอบกิจการดังกล่าว ให้ กนอ. พิจารณาโดยคำนึงถึงความสอดคล้องและความเหมาะสมในการจัดตั้งนิคมอุตสาหกรรมแต่ละแห่งในกรณีที่มีปัญหาว่าประเภทและขนาดของกิจการอย่างหนึ่งอย่างใดตามวรรคหนึ่งเป็นกิจการที่พึงอนุญาตให้ประกอบในนิคมอุตสาหกรรมแห่งหนึ่งแห่งใดได้หรือไม่ ให้กนอ. เสนอคณะกรรมการพิจารณาข้อ๘ ในกรณีที่ กนอ.กำหนดให้การขออนุญาต การแจ้งหรือการติดต่อกรณีอื่นใดให้กระทำได้โดยระบบอิเล็กทรอนิกส์การดำเนินการใดตามข้อบังคับนี้ ถ้าได้กระทำโดยระบบอิเล็กทรอนิกส์ตามที่ กนอ. กำหนดให้ถือว่าเป็นการดำเนินการตามข้อบังคับนี้ส่วนที่ ๒การขออนุญาตและการอนุญาตให้ประกอบกิจการ ข้อ๙ ผู้ขออนุญาตประกอบกิจการในนิคมอุตสาหกรรมจะเป็นบุคคลธรรมดาหรือนิติบุคคลก็ได้ในกรณีที่ผู้ประกอบกิจการเป็นคนต่างด้าวมีความประสงค์จะซื้อหรือเช่าซื้อที่ดินในนิคมอุตสาหกรรมให้กนอ. เสนอคณะกรรมการเพื่อพิจารณาให้ความเห็นชอบจำนวนเนื้อที่ข้อ๑๐ การประกอบกิจการในเขตประกอบการเสรีผู้ขออนุญาตต้องพิจารณาถึงประโยชน์ที่ตนจะได้รับและความสามารถในการแข่งขัน ทั้งนี้การนำของออกไปนอกราชอาณาจักรหรือการจำหน่ายผลิตภัณฑ์ภายในราชอาณาจักรผู้ประกอบกิจการต้องปฏิบัติตามกฎหมายที่เกี่ยวข้องและหลักเกณฑ์ วิธีการและเงื่อนไขที่คณะกรรมการกำหนดข้อ๑๑ ผู้ใดประสงค์จะประกอบกิจการในนิคมอุตสาหกรรมให้ยื่นคำขออนุญาตตามแบบพร้อมด้วยเอกสารหลักฐานตามที่ กนอ. กำหนดการอนุญาตให้ประกอบกิจการในนิคมอุตสาหกรรมให้ กนอ. พิจารณาถึงความสอดคล้องกับประเภทหรือกลุ่มอุตสาหกรรมหรือกลุ่มกิจกรรมเป้าหมายตามที่คณะกรรมการได้อนุมัติโครงการจัดตั้งหรือขยายนิคมอุตสาหกรรมแต่ละแห่งให้กนอ.พิจารณาคำขออนุญาตและแจ้งผลการพิจารณาให้ทราบโดยเร็วภายในเวลาไม่เกินสามสิบวันนับแต่วันที่ได้รับคำขออนุญาตตามวรรคหนึ่งเว้นแต่ในกรณีที่จำเป็นต้องได้รับการพิจารณาจากหน่วยราชการอื่นให้ขยายเวลาการแจ้งผลการพิจารณาออกไปจนกว่าหน่วยงานราชการนั้นได้พิจารณาเสร็จแล้วจากนั้นให้ กนอ.ดำเนินการแจ้งให้ผู้ขออนุญาตทราบภายในกำหนดเจ็ดวันนับแต่วันที่ได้รับแจ้งจากหน่วยงานราชการนั้นในกรณีที่โครงการหรือกิจการของผู้ขออนุญาตประกอบกิจการเป็นโครงการหรือกิจการที่อาจก่อให้เกิดผลกระทบต่อชุมชนอย่างรุนแรงตามที่กฎหมายกำหนดหรือกำหนดโดยหน่วยงานผู้มีอำนาจหน้าที่ตามกฎหมายให้ผู้ขออนุญาตประกอบกิจการจัดทำรายงานการวิเคราะห์ผลกระทบสิ่งแวดล้อมสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติ และสุขภาพและจัดให้มีกระบวนการรับฟังความคิดเห็นของประชาชนและผู้มีส่วนได้เสียรวมทั้งให้องค์การอิสระให้ความเห็นประกอบก่อน กนอ. จึงจะพิจารณาการประกอบกิจการดังกล่าวต่อไปได้[๒]ให้ผู้ขออนุญาตประกอบกิจการเป็นผู้รับผิดชอบค่าใช้จ่ายสำหรับการจัดให้มีกระบวนการรับฟังความคิดเห็นของประชาชนและผู้มีส่วนได้เสียตามวรรคสี่ ตามอัตราที่คณะกรรมการ กนอ. กำหนด[๓]ข้อ๑๒ ในกรณีที่ กนอ.เห็นสมควรอนุญาตให้ประกอบกิจการในนิคมอุตสาหกรรมที่ กนอ.บริหารจัดการระบบสาธารณูปโภคและสิ่งอำนวยความสะดวก ให้ กนอ. ดำเนินการ ดังต่อไปนี้(๑) มีหนังสือแจ้งให้ผู้ขออนุญาตมาทำสัญญาซื้อขาย จะซื้อจะขาย เช่าซื้อหรือเช่าที่ดิน แล้วแต่กรณี และทำสัญญาการใช้ที่ดินตามแบบที่ กนอ. กำหนด ณที่ทำการของ กนอ. หรือสำนักงานนิคมอุตสาหกรรมที่ได้รับมอบหมายภายในสามสิบวันนับแต่วันที่ได้รับหนังสือแจ้งจากกนอ. เว้นแต่เป็นกรณีนิคมอุตสาหกรรมที่ กนอ.ร่วมดำเนินงานกับเอกชนหรือหน่วยงานอื่นและเอกชนหรือหน่วยงานอื่นนั้นเป็นผู้ทำสัญญาซื้อขายจะซื้อจะขาย เช่าซื้อ หรือเช่าที่ดิน แล้วแต่กรณี ก็ให้ กนอ.มีหนังสือแจ้งเฉพาะกรณีการทำสัญญาการใช้ที่ดิน(๒) ในกรณีที่ผู้ขออนุญาตมีเหตุจำเป็นไม่อาจมาทำสัญญาภายในเวลาที่กำหนดตาม(๑) ได้โดยมีหนังสือขอขยายระยะเวลา พร้อมทั้งแสดงเหตุผลความจำเป็นต่อ กนอ. ให้กนอ. พิจารณาขยายระยะเวลาตามความเหมาะสม(๓) เมื่อผู้ขออนุญาตได้มาทำสัญญาตาม (๑) แล้ว ให้ กนอ. ออกหนังสืออนุญาตให้ประกอบกิจการในนิคมอุตสาหกรรมตามแบบที่กนอ. กำหนด(๔) ในกรณีที่ผู้ขออนุญาตไม่มาทำสัญญาตาม (๑)ภายในเวลาที่กำหนดและไม่มีหนังสือขอขยายระยะเวลาต่อ กนอ. ให้ กนอ.มีหนังสือแจ้งการไม่อนุญาตให้ประกอบกิจการในนิคมอุตสาหกรรมต่อไปสำหรับการขออนุญาตประกอบกิจการในนิคมอุตสาหกรรมที่กนอ. ไม่ได้บริหารจัดการระบบสาธารณูปโภคและสิ่งอำนวยความสะดวก ถ้า กนอ.เห็นสมควรอนุญาต ให้ กนอ.ออกหนังสืออนุญาตให้ประกอบกิจการในนิคมอุตสาหกรรมตามแบบที่ กนอ. กำหนดข้อ๑๒/๑[๔]ในกรณีที่โครงการหรือกิจการของผู้ประกอบกิจการถูกร้องเรียนว่าโครงการหรือกิจการดังกล่าวอาจส่งผลกระทบต่อชุมชนอย่างรุนแรงทั้งด้านคุณภาพสิ่งแวดล้อม ทรัพยากรธรรมชาติและสุขภาพและต่อมาคณะอนุกรรมการวินิจฉัยข้อร้องเรียนที่คณะกรรมการสิ่งแวดล้อมแห่งชาติแต่งตั้งได้วินิจฉัยว่าโครงการหรือกิจการดังกล่าวเป็นโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติ และสุขภาพ ผู้ประกอบกิจการจะต้องหยุดประกอบกิจการและดำเนินการตามที่กำหนดไว้ในข้อ ๑๑ วรรคสี่ ก่อนข้อ๑๓ การอนุญาตให้ประกอบกิจการในนิคมอุตสาหกรรมมีระยะเวลาไม่เกินห้าปีโดยนับถึงวันสิ้นปีปฏิทินของปีที่ห้าการขอต่ออายุการอนุญาตให้ยื่นคำขอก่อนวันที่การอนุญาตสิ้นผลไม่น้อยกว่าสามสิบวันตามแบบที่ กนอ. กำหนดเมื่อได้ยื่นคำขอแล้วให้ประกอบกิจการต่อไปได้ในกรณีที่กนอ. ตรวจสอบแล้วปรากฏว่าผู้ประกอบกิจการไม่ปฏิบัติตามหลักเกณฑ์ วิธีการและเงื่อนไขที่กำหนดไว้ให้ กนอ. มีหนังสือแจ้งให้ปรับปรุง แก้ไข หรือระงับการประกอบกิจการได้หนังสืออนุญาตให้ต่ออายุให้เป็นไปตามแบบที่กนอ. กำหนดข้อ๑๔ ในกรณีที่ผู้ประกอบกิจการเป็นบุคคลธรรมดาและภายหลังได้ดำเนินการจดทะเบียนเป็นนิติบุคคลโดยถูกต้องตามกฎหมายแล้วเมื่อผู้ประกอบกิจการดังกล่าวได้มีหนังสือแจ้งตามแบบพร้อมด้วยเอกสารหลักฐานที่กนอ. กำหนด ให้ถือว่าการอนุญาตให้ประกอบกิจการเป็นการอนุญาตแก่นิติบุคคลนั้นต่อไปโดยให้ กนอ.แก้ไขชื่อผู้ประกอบกิจการในหนังสืออนุญาตเดิมให้ตรงกับข้อเท็จจริงที่เปลี่ยนแปลงไปสำหรับการประกอบกิจการในนิคมอุตสาหกรรมที่กนอ. บริหารจัดการระบบสาธารณูปโภคและสิ่งอำนวยความสะดวกผู้ประกอบกิจการจะต้องทำบันทึกข้อตกลงแนบท้ายสัญญาการใช้ที่ดินหรือสัญญาโอนสิทธิตามแบบที่กนอ. กำหนด แล้วแต่กรณี ให้กับ กนอ. ก่อนจึงจะถือว่านิติบุคคลนั้นได้รับอนุญาตให้ประกอบกิจการข้อ๑๕ ผู้ใดได้กรรมสิทธิ์หรือสิทธิอื่นใดในที่ดินในนิคมอุตสาหกรรมโดยเป็นการได้กรรมสิทธิ์ในที่ดินจากการขายทอดตลาดตามคำสั่งศาลหรือคำสั่งเจ้าพนักงานพิทักษ์ทรัพย์ในคดีล้มละลาย หรือกรรมสิทธิ์ตกทอดหากผู้มีกรรมสิทธิ์หรือสิทธิอื่นใดในที่ดินนั้นมีหนังสือแจ้งความประสงค์จะประกอบกิจการเดิมในนิคมอุตสาหกรรมต่อไปตามแบบพร้อมด้วยเอกสารหลักฐานที่ กนอ.กำหนดให้ถือว่าการอนุญาตให้ประกอบกิจการเป็นการอนุญาตให้แก่ผู้มีกรรมสิทธิ์หรือสิทธิอื่นใดนั้นต่อไปและให้นำความในข้อ ๑๒ มาใช้บังคับโดยอนุโลมในกรณีผู้มีกรรมสิทธิ์หรือสิทธิอื่นใดตามวรรคหนึ่งประสงค์จะประกอบกิจการประเภทอื่นที่แตกต่างไปจากที่ผู้ประกอบกิจการเดิมเคยได้รับอนุญาตจะต้องยื่นคำขออนุญาตเพื่อประกอบกิจการตามที่กำหนดไว้ในข้อ ๑๑ และทำสัญญาการใช้ที่ดินตามข้อ ๑๒ข้อ๑๕/๑[๕]ผู้ประกอบกิจการอาจได้รับสิทธิประโยชน์ตามที่กำหนดไว้ในกฎหมายว่าด้วยการนิคมอุตสาหกรรมแห่งประเทศไทยการขอรับสิทธิประโยชน์ตามวรรคหนึ่งให้เป็นไปตามหลักเกณฑ์ วิธีการ และเงื่อนไขที่คณะกรรมการกำหนดว่าด้วยการนั้นการอนุญาตหรืออนุมัติเกี่ยวกับสิทธิประโยชน์ตามวรรคหนึ่ง ให้ กนอ. พิจารณาตามหลักเกณฑ์ วิธีการและเงื่อนไขที่คณะกรรมการกำหนด เมื่อ กนอ.พิจารณาแล้วเห็นสมควรอนุญาตหรืออนุมัติสิทธิประโยชน์ให้แก่ผู้ประกอบกิจการ ให้กนอ. ออกหนังสืออนุญาต อนุมัติ แล้วแต่กรณี ให้แก่ผู้ประกอบกิจการดังกล่าวต่อไปหมวด ๒เงื่อนไขการประกอบกิจการที่ได้รับอนุญาต ส่วนที่ ๑เงื่อนไขทั่วไปสำหรับการประกอบอุตสาหกรรมการประกอบการบริการการประกอบพาณิชยกรรมและการประกอบกิจการอื่นที่เป็นประโยชน์หรือเกี่ยวเนื่องกับกิจการในนิคมอุตสาหกรรม ข้อ๑๖ ผู้ประกอบกิจการต้องประกอบกิจการตามประเภทชนิด หรือขนาดของการประกอบกิจการตามที่ได้รับอนุญาตการเพิ่มหรือการแก้ไขประเภทชนิด หรือขนาดของการประกอบกิจการให้ผู้ประกอบกิจการยื่นคำขออนุญาตตามแบบพร้อมด้วยเอกสารหลักฐานที่ กนอ. กำหนดให้นำหลักเกณฑ์วิธีการและเงื่อนไขในการอนุญาตให้ประกอบกิจการในนิคมอุตสาหกรรมมาใช้บังคับแก่การเพิ่มหรือการแก้ไขประเภทชนิด หรือขนาดของการประกอบกิจการโดยอนุโลม และให้ระยะเวลาในการอนุญาตสิ้นผลไปพร้อมกับการอนุญาตให้ประกอบกิจการในนิคมอุตสาหกรรมในกรณีที่การเพิ่มหรือการแก้ไขเป็นการประกอบกิจการอุตสาหกรรมให้นำความในส่วนที่๒ ของหมวดนี้มาใช้บังคับโดยอนุโลมข้อ๑๗ ผู้ประกอบกิจการต้องประกอบกิจการให้เป็นไปตามแผนผังแม่บทสำหรับนิคมอุตสาหกรรมแต่ละแห่งและต้องพัฒนาที่ดินให้เป็นไปตามหลักเกณฑ์ที่กนอ. กำหนดข้อ๑๘ การก่อสร้าง การดัดแปลงการรื้อถอน หรือการเคลื่อนย้ายอาคาร รวมทั้งการขออนุญาตอื่น ๆตามกฎหมายว่าด้วยการควบคุมอาคาร ผู้ประกอบกิจการต้องเสนอแบบแปลน แผนผังรายละเอียดและรายงานการตรวจสอบอาคารตามกฎหมายว่าด้วยการควบคุมอาคารต่อ กนอ. เพื่อพิจารณาอนุญาตออกใบรับรองแล้วแต่กรณี ตามแบบที่ กนอ. กำหนดให้กนอ.แจ้งผลการพิจารณาให้ผู้ประกอบกิจการทราบภายในสามสิบวันนับแต่วันที่ผู้ประกอบกิจการได้เสนอแบบแปลนแผนผัง และรายละเอียดหรือรายงานตามวรรคหนึ่งครบถ้วนแล้วเมื่อการก่อสร้างแล้วเสร็จและพร้อมจะเริ่มประกอบกิจการให้ผู้ประกอบกิจการมีหนังสือแจ้งเริ่มประกอบกิจการต่อ กนอ.ตามแบบพร้อมด้วยเอกสารหลักฐานที่ กนอ. กำหนดภายในสามสิบวันนับแต่วันที่แล้วเสร็จหรือพร้อมจะประกอบกิจการและให้ กนอ. มีอำนาจเกี่ยวกับการตรวจสอบการแจ้ง ให้ปรับปรุงแก้ไขและการออกใบรับแจ้ง ทั้งนี้ให้นำความในข้อ ๒๗ มาใช้บังคับโดยอนุโลมผู้ประกอบกิจการต้องเริ่มประกอบกิจการภายในระยะเวลาสามปีนับแต่วันที่ได้รับหนังสืออนุญาตให้ประกอบกิจการเว้นแต่(๑) ได้รับอนุญาตให้ขยายระยะเวลาเป็นหนังสือจาก กนอ.(๒) เป็นผู้ประกอบอุตสาหกรรมซึ่งต้องปฏิบัติตามข้อ ๒๖ข้อ๑๙ การนำอาคารโรงงาน อาคารอื่น ๆเครื่องจักร อุปกรณ์หรือทรัพย์สินอื่นที่ก่อสร้างหรือติดตั้งอยู่ในที่ดินของผู้ประกอบกิจการไปจำนองขายฝาก ให้เช่า ให้เช่าซื้อ หรือก่อภาระผูกพันใด ๆโดยไม่ทำให้เกิดการเปลี่ยนแปลงการใช้ที่ดิน ผู้ประกอบกิจการต้องแจ้งให้กนอ.ทราบเป็นหนังสือภายในสิบห้าวันนับแต่ได้กระทำการดังกล่าวการดำเนินการตามวรรคหนึ่งหากมีผลเป็นการเปลี่ยนแปลงการประกอบกิจการที่กระทำอยู่หรือมีผลให้ผู้อื่นซึ่งมิใช่ผู้ประกอบกิจการเข้ามาประกอบกิจการแทนจะต้องได้รับความเห็นชอบจากกนอ. เป็นหนังสือจึงจะดำเนินการได้ข้อ๒๐ ผู้ประกอบกิจการต้องไม่ปลูกสร้างที่พักอาศัยใดๆ ในบริเวณที่ดินที่ได้รับอนุญาตให้ประกอบกิจการ และต้องไม่ให้ผู้ใดพักอาศัยอยู่ในบริเวณที่ดินดังกล่าวเว้นแต่(๑)เป็นผู้ประกอบกิจการซึ่งให้บริการที่พักอาศัยในบริเวณที่จัดไว้สำหรับเป็นที่พักอาศัยหรือเพื่อพาณิชย์และบริการตามแผนผังแม่บทของนิคมอุตสาหกรรมแต่ละแห่ง(๒) ได้ดำเนินการภายใต้หลักเกณฑ์ วิธีการ และเงื่อนไขที่ กนอ. กำหนด(๓) กรณีอื่นตามที่คณะกรรมการกำหนดข้อ๒๑ ผู้ประกอบกิจการต้องรักษาความสะอาดในโรงงานหรืออาคารอื่นๆ ในบริเวณที่ดินที่ได้รับอนุญาตให้ประกอบกิจการ และต้องดำเนินการจัดเก็บสินค้าผลิตภัณฑ์ให้เป็นหมวดหมู่ไม่ปะปนกันข้อ๒๒ ในกรณีที่มีการหยุดดำเนินงานผู้ประกอบกิจการต้องแจ้งให้ กนอ.ทราบเป็นหนังสือภายในสามเดือนนับแต่วันหยุดดำเนินงานแต่ในกรณีที่เป็นการหยุดดำเนินงานเพื่อโอนกิจการหรือโอนกรรมสิทธิ์ในที่ดินผู้ประกอบกิจการต้องแจ้งให้ กนอ.ทราบล่วงหน้าเป็นหนังสือไม่น้อยกว่าสามสิบวันก่อนวันโอนข้อ๒๓ การโอนกิจการหรือโอนกรรมสิทธิ์ในที่ดินให้ผู้อื่นผู้ประกอบกิจการต้องมีหนังสือแจ้งให้ กนอ. ทราบและในกรณีที่ผู้รับโอนประสงค์จะประกอบกิจการต่อไป ให้นำความในข้อ ๑๑ และข้อ ๑๒มาใช้บังคับโดยอนุโลมข้อ๒๔ ผู้ประกอบกิจการต้องชำระค่าบริการตามอัตราระยะเวลา และเงื่อนไขที่ กนอ. ประกาศกำหนด ทั้งนี้ในกรณีที่ผู้ประกอบกิจการไม่ชำระค่าบริการในครั้งใด กนอ.จะกำหนดอัตราค่าบริการครั้งถัดไปให้สูงขึ้นตามภาระค่าใช้จ่ายของ กนอ. ก็ได้ในกรณีที่ผู้ประกอบกิจการมีการค้างชำระค่าบริการติดต่อกันตามระยะเวลาที่กนอ. กำหนด กนอ. อาจงดการให้บริการหรือสิ่งอำนวยความสะดวกจนกว่าผู้ประกอบกิจการนั้นจะมาชำระค่าบริการทั้งหมดส่วนที่ ๒เงื่อนไขเฉพาะการประกอบอุตสาหกรรม ข้อ๒๕ การตั้งโรงงาน การขยายโรงงานการก่อสร้างการแก้ไขต่อเติมหรือดัดแปลงอาคารโรงงานหรืออาคารอื่นเพื่อการประกอบกิจการหรือการขยายกิจการ รวมทั้งการอนุญาตอื่น ๆ ตามกฎหมายว่าด้วยโรงงานผู้ประกอบกิจการต้องเสนอแบบแปลน แผนผัง และรายละเอียดตามกฎหมายว่าด้วยโรงงานต่อกนอ. พร้อมทั้งแจ้งระยะเวลาการเริ่มก่อสร้างและระยะเวลาการเริ่มประกอบอุตสาหกรรมโดยมีกำหนดเวลาตามสมควรให้ กนอ. พิจารณาในระหว่างการดำเนินการก่อสร้างหาก กนอ.พิจารณาแล้วพบว่าผู้ประกอบกิจการก่อสร้างโรงงานไม่เป็นไปตามหลักเกณฑ์ที่กฎหมายกำหนดให้ กนอ. มีหนังสือแจ้งให้ผู้ประกอบกิจการดำเนินการปรับปรุงแก้ไขให้ถูกต้องข้อ๒๖ ผู้ประกอบกิจการต้องเริ่มก่อสร้างอาคารโรงงานและเริ่มประกอบอุตสาหกรรมภายในระยะเวลาที่กนอ. พิจารณาให้ความเห็นชอบหรือได้กำหนดตามความเหมาะสมแห่งกิจการ เว้นแต่จะได้รับอนุญาตให้ขยายระยะเวลาเป็นหนังสือจากกนอ.ข้อ๒๗ เมื่อการก่อสร้างอาคารโรงงานติดตั้งเครื่องจักรและทดลองเครื่องแล้วเสร็จพร้อมจะเริ่มประกอบอุตสาหกรรมและได้ปฏิบัติตามเงื่อนไขในการประกอบกิจการอุตสาหกรรมแล้วให้ผู้ประกอบกิจการมีหนังสือแจ้งการเริ่มประกอบอุตสาหกรรมต่อ กนอ. ตามแบบพร้อมด้วยเอกสารหลักฐานที่ กนอ.กำหนดภายในสามสิบวันนับแต่วันที่แล้วเสร็จหรือพร้อมจะประกอบอุตสาหกรรมในกรณีกนอ. ตรวจสอบการปฏิบัติตามคำขอ หลักเกณฑ์ และเงื่อนไขแล้วพบว่าผู้ประกอบกิจการปฏิบัติไม่ถูกต้อง ให้ กนอ.มีหนังสือแจ้งให้ผู้ประกอบกิจการดำเนินการปรับปรุงแก้ไขให้ถูกต้องให้กนอ. พิจารณาออกใบรับแจ้งการประกอบอุตสาหกรรมตามแบบที่ กนอ.กำหนดภายในกำหนดเวลาไม่เกินสามสิบวันนับแต่วันที่ได้รับแจ้ง ทั้งนี้ ไม่นับระยะเวลาที่ผู้ประกอบกิจการต้องดำเนินการปรับปรุงแก้ไขตามวรรคสองให้ผู้ประกอบกิจการเริ่มประกอบอุตสาหกรรมเมื่อได้รับใบรับแจ้งจากกนอ.ข้อ๒๘ ผู้ประกอบกิจการใดประสงค์จะขยายการประกอบกิจการให้ยื่นคำขออนุญาตตามแบบพร้อมด้วยเอกสารหลักฐานที่ กนอ. กำหนดเมื่อกนอ. ได้พิจารณาความถูกต้องของเอกสารหลักฐานและได้ตรวจสอบโรงงานเรียบร้อยแล้ว ให้กนอ. ออกหนังสืออนุญาตให้ประกอบกิจการในอุตสาหกรรมส่วนขยายตามแบบที่ กนอ. กำหนดข้อ๒๙ ผู้ประกอบกิจการมีหน้าที่ต้องดำเนินการเพื่อป้องกันมิให้เกิดเหตุเดือดร้อนรำคาญหรือเป็นอันตรายต่อผู้อยู่อาศัยในบริเวณข้างเคียงดังต่อไปนี้(๑)จัดให้มีและใช้ระบบบำบัดน้ำเสียเบื้องต้นที่มีขนาดและประสิทธิภาพเพียงพอที่จะปรับปรุงคุณภาพน้ำทิ้งทั้งหมดของโรงงานให้มีคุณลักษณะตามมาตรฐานที่กนอ. กำหนดตลอดเวลาทำงาน(๒) จัดให้มีและใช้ระบบขจัดกลิ่น ฝุ่นละออง หรือวัตถุอันตรายที่มีประสิทธิภาพ(๓)ดำเนินการกำจัดกากตะกอนจากระบบบำบัดน้ำเสียและกากอุตสาหกรรมจากกระบวนการผลิตให้ถูกต้องตามหลักวิชาการ(๔)ปฏิบัติตามหลักเกณฑ์เกี่ยวกับการประกอบกิจการโรงงานตามกฎหมายว่าด้วยโรงงานและกฎหมายอื่นที่เกี่ยวข้องกับการประกอบอุตสาหกรรมในกรณีที่มีเหตุผลอันสมควรหรือโดยสภาพเป็นกิจการที่ไม่จำเป็นต้องดำเนินการตาม(๑) (๒) หรือ (๓) ให้ กนอ.พิจารณาผ่อนผันหรือยกเว้นการดำเนินการดังกล่าวได้ตามที่เห็นสมควรหรือตามสภาพดังกล่าวแล้วแต่กรณีส่วนที่ ๓มาตรการบังคับ ข้อ๓๐ ในกรณีผู้ประกอบกิจการฝ่าฝืนหรือไม่ปฏิบัติตามหลักเกณฑ์หรือเงื่อนไขที่กำหนดไว้ในข้อบังคับนี้หรือในการอนุญาตหรือในสัญญาการใช้ที่ดินหรือบันทึกข้อตกลงแนบท้ายสัญญาการใช้ที่ดิน ให้ กนอ.มีหนังสือแจ้งให้ผู้ประกอบกิจการระงับการกระทำที่ฝ่าฝืน แก้ไขปรับปรุงหรือปฏิบัติให้ถูกต้องหรือเหมาะสมในระยะเวลาที่กำหนดข้อ๓๑ ในกรณีที่ผู้ประกอบกิจการไม่ปฏิบัติตามที่กนอ. ได้มีหนังสือแจ้งตามข้อ ๓๐ ให้ กนอ.มีหนังสือแจ้งให้ผู้ประกอบกิจการระงับการดำเนินกิจการเพื่อดำเนินการแก้ไขปรับปรุงหรือปฏิบัติให้ถูกต้องข้อ๓๒ ในกรณีที่ผู้ประกอบกิจการยังเพิกเฉยไม่ปฏิบัติให้ถูกต้องตามข้อ๓๑ หรือไม่ชำระค่าบริการตามข้อ ๒๔ วรรคสองหรือกรณีที่การประกอบกิจการต่อไปจะก่อให้เกิดความเสียหายร้ายแรงต่อประโยชน์สาธารณะให้ กนอ. มีอำนาจเพิกถอนการอนุญาตได้บทเฉพาะกาล ข้อ๓๓ การอนุญาตให้ใช้ที่ดินและประกอบกิจการในนิคมอุตสาหกรรมซึ่งได้ให้ไว้ก่อนวันที่ข้อบังคับนี้ใช้บังคับให้ใช้บังคับต่อไปจนกว่าจะสิ้นระยะเวลาการอนุญาตและให้ กนอ.ดำเนินการอนุญาตให้ใหม่โดยผู้ได้รับอนุญาตต้องมาทำสัญญาและปฏิบัติตามหลักเกณฑ์ที่กำหนดไว้ในข้อบังคับนี้ต่อไปการขออนุญาตเพื่อประกอบกิจการในนิคมอุตสาหกรรมซึ่งได้ยื่นไว้ก่อนวันที่ข้อบังคับนี้ใช้บังคับและยังอยู่ในระหว่างการพิจารณาของกนอ. ให้ถือว่าเป็นคำขออนุญาตตามข้อบังคับนี้ และให้ กนอ.พิจารณาตามหลักเกณฑ์ที่กำหนดไว้ในข้อบังคับนี้ต่อไปประกาศ ณ วันที่ ๒๗พฤษภาคม พ.ศ. ๒๕๕๑ระเฑียร ศรีมงคลประธานกรรมการการนิคมอุตสาหกรรมแห่งประเทศไทยข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการ และเงื่อนไขในการประกอบกิจการในนิคมอุตสาหกรรม (ฉบับที่๒) พ.ศ. ๒๕๕๓[๖]ข้อ ๒ ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการ และเงื่อนไขในการประกอบกิจการในนิคมอุตสาหกรรม (ฉบับที่๓) พ.ศ. ๒๕๕๓[๗]ข้อ ๒ ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/จัดทำ๒ กรกฎาคม ๒๕๕๑ศิรวัชร์/ปรับปรุง๘ มีนาคม ๒๕๕๙วริญา/เพิ่มเติม๓ มิถุนายน ๒๕๕๙[๑] ราชกิจจานุเบกษาเล่ม ๑๒๕/ตอนพิเศษ ๑๐๖ ง/หน้า ๓๙/๒๔ มิถุนายน ๒๕๕๑[๒] ข้อ ๑๑ วรรคสี่เพิ่มโดยข้อบังคับคณะกรรมการการนิคมอุตสาหกรรมแห่งประเทศไทย ว่าด้วยหลักเกณฑ์ วิธีการและเงื่อนไขในการประกอบกิจการในนิคมอุตสาหกรรม (ฉบับที่ ๒) พ.ศ. ๒๕๕๓[๓] ข้อ ๑๑ วรรคห้าเพิ่มโดยข้อบังคับคณะกรรมการการนิคมอุตสาหกรรมแห่งประเทศไทย ว่าด้วยหลักเกณฑ์วิธีการ และเงื่อนไขในการประกอบกิจการในนิคมอุตสาหกรรม (ฉบับที่ ๒) พ.ศ. ๒๕๕๓[๓] [๔] ข้อ ๑๒/๑ เพิ่มโดยข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการ และเงื่อนไขในการประกอบกิจการในนิคมอุตสาหกรรม (ฉบับที่๒) พ.ศ. ๒๕๕๓[๕] ข้อ ๑๕/๑เพิ่มโดยข้อบังคับคณะกรรมการการนิคมอุตสาหกรรมแห่งประเทศไทย ว่าด้วยหลักเกณฑ์วิธีการ และเงื่อนไขในการประกอบกิจการในนิคมอุตสาหกรรม (ฉบับที่ ๓) พ.ศ. ๒๕๕๓[๖] ราชกิจจานุเบกษาเล่ม ๑๒๗/ตอนพิเศษ ๗๘ ง/หน้า ๑๕๖/๒๓ มิถุนายน ๒๕๕๓[๗] ราชกิจจานุเบกษาเล่ม ๑๒๗/ตอนพิเศษ ๑๔๙ ง/หน้า ๕๙/๒๗ ธันวาคม ๒๕๕๓